钦定古今图书集成/方舆汇编/职方典/第1283卷 > 《自衡州移桂十馀本植零陵所住精舍》
## 钦定古今图书集成/方舆汇编/职方典/第1283卷 > 《自衡州移桂十馀本植零陵所住精舍》

前人

谪官去南裔，清湘绕灵岳。晨登蒹葭岸，霜景霁纷浊。
离披得幽桂，芳本欣盈握。火耕困烟烬，薪采久摧剥。
道傍且不愿，岑岭况悠邈。倾筐壅故壤，栖息期鸾𬸦。
路远清凉宫，一雨悟无学。南人始珍重，微我谁先觉。
芳意不可传，丹心徒自渥